ДОГОВОР

Днес, 2016 год, в гр. Шабла, между

1. **ОБЩИНА ШАБЛА**, с адрес, ул. „Равно поле” № 35, 9680 Шабла, Област Добрич, ЕИК по БУЛСТАТ: 000852957, № по ДДС: BG000852957, представлявана от Мариян Александров Жечев - кмет на Община Шабла и Ани Хараламбиева – Началник отдел „Счетоводство“, от една страна и:
2. **„ВЕКОВ ДИЗАЙН ЕООД**, с адрес: ул. “Иларион Макариополски” № 10, ап. 17, 9000 Варна, ЕИК по БУЛСТАТ: 175425564, № по ДДС: BG 175425564, представлявано от арх. Станчо Цеков Веков, в качеството на Управител, от друга,

на основание чл. 191, ал.1, т. 2 от ЗОП се сключи настоящият договор за следното:

1. ПРЕДМЕТ НА ДОГОВОРА

**Чл. 1. (1)** Възложителят възлага, а Изпълнителят приема на свой риск срещу възнаграждение да изпълни ***проучване и допълнителни работи на:***

Обект: Реконструкция, ремонт, оборудване и обзавеждане на общинска образователна инфраструктура – Детска градина „Дора Габе“ гр. Шабла, община Шабла“.

Категория по ЗУТ: 3-та, Големина - РЗП « 1826,56 кв. м; Степен на сложност: 3-та;

Обхват: Фаза: Технически проект - при следните проектни части (Архитектурна, Конструктивна, ЕЛ., ВК., OBK/топлотехническа ефективност + Експертна оценка, Геодезия, Паркоустрояване и благоустрояване, Технология на хранене, ПБЗ/План за безопасност и здраве/, ПБ/ /Пожарна безопасност, ПУСО/ План за управление на строителните отпадъци/, Количествено-стойностни сметки.

**(2)** Подробно описание на обема на договорената работа, както и съдържанието на отделните фази на проектиране съгласно Наредба № 4 за обхвата и съдържанието на инвестиционните проекти (обн. ДВ бр. 51/2001, издадена от министъра на РРБ) се съдържат в офертата на Изпълнителя, която е неразделна част от настоящия договор.

**(3)** Предметът на настоящия договор се изпълнява при спазване изискванията на Закона за устройство на територията (ЗУТ) и издадените въз основа на него подзаконови нормативни актове, на другите приложими нормативни актове съгласно действащото законодателство, както и изискванията на Възложителя, посочени в Техническото задание от поканата за възлагане на обществената поръчка, утвърдена от Възложителя, неразделна част от настоящия договор.

**Чл. 2. (1)** Проектът се изработва във фазa „Технически проект“, в минимален обхват посочен в предходния член.

1. Проектът се изготвя от Изпълнителя в **5 (пет) бр.** оригинални комплекта на хартиен носител, като количествено-сметната документация се изготвя и на технически носител във файлов формат на работна книга на Excel (.xlsx);
2. При изготвянето на проекта Изпълнителят следва да се ръководи от следните правила:
3. оптимизиране на проектните решения е цел минимизиране на разходите по изпълнението на проекта и експлоатационните разходи;
4. съответствие между отделните фази и части от проекта;
5. съответствие на проекта с нормативните изисквания.
6. Възложителят определя за водещ проектант проектанта по част „Архитектура“.

II. СРОКОВЕ ЗА ИЗПЪЛНЕНИЕ

Чл. 3. (1) Срокът за изработване на проекта във фаза „Технически проект“ и предаването му на Възложителя за преглед е до **13.09.2016** г.

**(2**) Задълженията на Изпълнителя по този договор възникват от деня на подписването му.

**(3)** При констатирани недостатъци на проекта по ал. 1 (грешки, непълноти, несъответствия с изискванията на нормативните актове или с тези на Възложителя, срокът за тяхното отстраняване и предаването на коригирания проект на Възложителя е не повече от 3 (три) календарни дни.

**(4)** В сроковете за изпълнение по преходните алинеи не се включва времето, през което Възложителят извършва преглед на представения проект в съответните фази, като последния от своя страна не може да е по – дълъг от 5 (пет) календарни дни.

Чл. 4. (1) За предаване на изготвените проектни части от Изпълнителя на Възложителя се съставят двустранни протоколи, подписани от страните по договора или от техни упълномощени представители.

1. Възложителят прави преглед на предадения проект в съответната фаза и представя писмено своите възражения на Изпълнителя за неговото допълване и/или коригиране с оглед отстраняване на констатираните недостатъци.
2. Възложителят одобрява и приема проекта в съответната фаза и между страните се подписва протокол за приемане на изпълнението по договора за съответната фаза.
3. Възложителят има право да откаже да одобри и приеме проекта в съответната част в случай, че в него има съществени недостатъци, които го правят негоден за използване или неговото коригиране е невъзможно или би го направило безполезен. В този случай страните се задължават да подпишат двустранен протокол за степента на негодност на проекта в съответната част.
4. ВЪЗНАГРАЖДЕНИЕ НА ИЗПЪЛНИТЕЛЯ. РАЗНОСКИ. УСЛОВИЯ И НАЧИН НА ПЛАЩАНЕ

Чл. 5. (1) За извършването на възложената по този договор работа Изпълнителят има право на възнаграждение в размер на 20 000,00 (двадесет хиляди) лева без ДДС или 24000,00 (двадесет и четири хиляди) лева с включен ДДС.

1. Свързаните с изпълнението разходи, в т. ч. за предоставяне на Възложителя право на ползване чрез публично показване на части от него или в цялост, чрез публикации, организиране на изложби или по друг начин, за срока на действие на договора, разходи за заплащане на възнаграждения на екипа на Изпълнителя и за заплащане на разходите за осигуряване на офис, оборудване, консумативи, поддръжка, обзавеждане, ремонти, телефон и всякакви други, независимо дали са подобни на изрично посочените, са за сметка на Изпълнителя и са включени във възнаграждението по ал. 1. Възложителят не дължи каквото и да е плащане, при никакви условия, във връзка с тези разходи извън посоченото възнаграждение.

Чл. 6. (1) Посоченото в чл. 5, ал. 1 възнаграждение се заплаща, както следва:

1. Авансово плащане в срок до 3 (три) работни дни след подписване на настоящия договор, в размер на **40 %** от стойността на настоящия договор, след представяне на документ – проформа фактура за авансово плащане. След получаване на авансовото плащане, Изпълнителят се задължава да издаде на Възложителя, оригинална фактура равна на стойността му.
2. Междинно плащане в размер на **50 %** от стойността на настоящия договор, при наличие на подписан между страните двустранен приемо–предавателен протокол по чл. 4 за фаза „Технически проект“, за приемане на изпълнението по договора без забележки от страна на Възложителя, платимо в срок до 5 (пет) работни дни от предоставяне на оригинална фактура.
3. Окончателно плащане за остатъка от цената на настоящия договор или 10 % от стойността на настоящия договор, при наличие на издадено разрешение за строеж въз основа на разработения от Изпълнителя технически проект, предмет на настоящия договор, платимо в срок до 5 (пет) работни дни от предоставяне на оригинална фактура от страна на Изпълнителя за стойността на окончателното плащане.
4. Общата сума на всички плащания по предходните алинеи не може да надвишава уговорената между страните цена за изпълнение на настоящия договор.
5. Плащанията се извършват по банков път с платежно нареждане по следната банкова сметка на Изпълнителя:

IBAN: BG11 RZBB 9155 1062 4979 10

BIC: **RZBBBGSF**

Банка: Райфайзен Банк - Варна

1. Възложителят има право да откаже дължимо плащане при неизпълнение на задължението на Изпълнителя по чл. 11, т. 9 до представяне на доказателства за отстраняване на нарушението.
2. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.7 . Възложителят има право:

1. Да се запознава с работата на Изпълнителя и да осъществява текущ контрол, без с това да затруднява съществено дейността му. Указанията на Възложителя са задължителни за Изпълнителя, доколкото не пречат на неговата оперативна самостоятелност и не излизат извън рамките на поръчката, предмет на този договор.
2. Да изисква промени на проекта в рамките на Техническото задание, респ. първоначалните изисквания на Възложителя. Промените не могат да бъдат в противоречие с действащите нормативни актове. В случай на изискване на промени, изменящи Техническото задание Възложителят дължи на Изпълнителя допълнително възнаграждение, което се определя от страните с допълнително споразумение.
3. Да изисква писмено допълването и/или коригирането на проекта в случай, че се установят недостатъци на изготвения проект в съответната фаза или той бъде върнат от съгласуващите и одобряващи органи, в съответствие с техните протоколи. В този случай Възложителят не дължи на Изпълнителя допълнително възнаграждение.

Чл. 8. Възложителят е длъжен:

1. Да оказва на Изпълнителя необходимото за изпълнението на този договор съдействие и да му предоставя необходимата информация и документи. Предаването на документи се извършва с подписване на двустранен протокол.
2. Да прегледа предадения от Изпълнителя проект в съответните части и да го приеме, освен ако не са налице основания за отказ по чл. 4, ал. 4..
3. Да заплаща на Изпълнителя дължимото възнаграждение за приетата работа в сроковете и при условията на настоящия договор.
4. Да внесе приетия от него проект за съгласуване и одобряване от компетентните органи.
5. Да осигури изпълнението на проекта във вида, в който е одобрен, а при необходимост от промени писмено да известява Изпълнителя за това. Промените се съгласуват от Изпълнителя.

Чл. 9. Възложителят носи отговорност за верността и точността на всички изходни данни и документи.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 10. Изпълнителят има право:

1. Да изисква от Възложителя допълнителни изходни данни, в случай че в процеса на работа се появи необходимост от тях.
2. Да прави предписания за точното -спазване на проекта по време на изпълнението му.
3. Да получи уговореното възнаграждение в сроковете и при условията на настоящия договор.
4. Да прекрати едностранно договора с писмено предизвестие, когато Възложителят е в забава на задълженията си повече от 30 (тридесет) календарни дни.

Чл. **11.** Изпълнителят се задължава:

1. Да изработи проекта професионално, качествено, в съответствие с техническите изисквания на Възложителя, посочени в поканата за възлагане на настоящата обществена поръчка и извършените съгласувания с Възложителя, с действащите нормативни актове, одобрената предшестваща фаза и в сроковете съгласно настоящия договор.
2. Да информира Възложителя за необходимост от допълнителна информация и документи за изпълнение на задълженията му по този договор, както и за каквито и да са проблеми, възникнали в хода на изпълнението по договора.
3. Да осигурява възможност Възложителят да следи процеса на работа и да съгласува с него предварително всички решения.
4. Да изработи проекта с екип от проектанти с пълна проектантска правоспособност, както и да организира и съгласува тяхната работа.
5. Да участва в експертизата, докладването и разглеждането на проекта от съгласуващите и одобряващи органи и да осигурява одобряването му в проектно отношение.
6. Да осигурява отстраняването на всички недостатъци в проекта, констатирани от Възложителя или от съгласуващите и одобряващи органи, в договорените срокове и без допълнително заплащане.
7. Да оказва съдействие на овластения от Възложителя консултант при експертизата на проекта и при изпълнение на проекта.
8. Да упражнява авторския надзор по време на изпълнение на проекта, да осигурява присъствието на съответните проектанти от екипа и подписването съставяните актове и протоколи от тях по време на изпълнение на проекта.
9. Да поддържа за срока на договора валидна застраховка за професионална отговорност в проектирането по чл. 171 от ЗУТ със застрахователна сума минимум 35 000 лева. В случай, че срокът на застрахователната полица изтича по време на действие на настоящия договор, Изпълнителят е длъжен да представи на Възложителя копие от новата застрахователна полица/анекса към полицата в 7 (Седем) дневен срок от подновяването й.

Чл. 12. Изпълнителят има право да използва подизпълнители за изпълнение на поръчката, като в тези случаи същият следва да уговори в сключените със същите договори, солидарната им отговорност към Възложителя по настоящия договор наравно с него по съответната част от проекта.

Чл. 13. Когато Изпълнителят има изискуемо вземане по този договор срещу другата страна, той няма право да отказва да изпълни свое задължение, докато Възложителят не изпълни насрещното си задължение по договора.

Чл. 14 (1) Изпълнителят носи отговорност за съответствието на проекта с изискванията на ЗУТ и издадените въз основа на него подзаконови нормативни актове и другите приложими нормативни актове в отрасъл “Строителство”. Изпълнителят отговаря за пълната съгласуваност между отделните части на проекта. В случай на установяване на несъгласуваност или непълноти, преди или по време на изпълнението на проекта, Изпълнителят е длъжен да направи необходимите доработки и поправки за своя сметка в срок до 3 (три) календарни дни от уведомяването му от Възложителя.

1. Изпълнителят носи пълна отговорност за работата на участниците в екипа от проектанти с пълна проектантска правоспособност.
2. Изпълнителят носи отговорност за правомерното използване на системен или приложен софтуер при изпълнение предмета на настоящия договор и ще освобождава Възложителя от всякакви претенции на трети лица в тази връзка.
3. СОБСТВЕНОСТ И АВТОРСКИ ПРАВА

Чл. 15. (1) Възложителят придобива право на собственост върху проекта, предмет на договора, след одобряването му в съответната фаза, заплащане на съответната част от възнаграждението на Изпълнителя и пълното му изпълнение.

**(2)** Възложителят придобива право на собственост върху проекта, предмет на договора, респ. съответната част от проекта и в случаите когато Изпълнителят, респ. неговият подизпълнител изготвил и заверил съответната част от проекта, въпреки че е поканен, не отстрани забележките на Възложителя в срок надвишаващ двукратно определения в настоящия договор, както и в случаите когато по – каквато и да е причина откаже сключване на договор за авторски надзор за изпълнение на изготвения от него проект, или едностранно прекрати сключеният от него договор за авторски надзор.

Чл. 16. (1) Авторските права върху проекта, предмет на договора, включително върху неговите отделни части, принадлежат на Изпълнителя, респ. подизпълнителите му/участниците в екипа от проектанти по съответните части/ по време на действие на настоящия договор и се прехвърлят на Възложителя след изпълнението на СМР.

1. За времето на действие на настоящия договор Възложителят няма право да извършва или да възлага на трети лица извършването на промени в проекта без предварителното съгласие на Изпълнителя. В противен случай Изпълнителят не носи отговорност за неизпълнение на задълженията си по този договор, нито каквато и да била друга отговорност от настъпването на неблагоприятни правни последици за Възложителя.
2. НЕУСТОЙКИ

Чл. 17. (1) При пълно виновно неизпълнение на възложената работа Изпълнителят дължи неустойка в размер на 20 % (Двадесет на сто) от общия размер на възнаграждението по чл. 5, ал. 1 без ДДС и възстановяване на всички получени плащания от Възложителя.

1. При забавено изпълнение на възложената работа по този договор Изпълнителят дължи неустойка в размер на 0,5 % (Нула цяло и пет десети на сто) от дължимото възнаграждение без ДДС за изпълнение на проекта в съответната фаза за всеки просрочен ден, но не повече от 5 % (пет на сто) от тази сума.
2. При неизпълнение на задължение извън случаите по предходните алинеи, Изпълнителят дължи на Възложителя неустойка в размер на 10 % (десет на сто) от възнаграждението по чл. 5, ал. 1 без ДДС.
3. При некачествено изработване на проекта, освен задължението за отстраняване на недостатъците за сметка на Изпълнителя и другите възможности на Възложителя, предвидени в чл. 265 от Закона за задълженията и договорите, Изпълнителят дължи и неустойка в размер на 5 % (пет на сто) от възнаграждението по чл. 5, ал. 1 без ДДС.

Чл. 18. При забава за заплащане на възнаграждението Възложителят дължи на Изпълнителя неустойка в размер на законово дължимата лихва от съответното плащане за всеки просрочен ден, но не повече от 10 % (Десет на сто) от тази сума.

Чл. 19. За дължимия размер на съответната неустойка по този договор изправната страна съставя протокол и го предоставя на неизправната страна.

Чл. 20. Изплащането на неустойки и обезщетения не лишава изправната страна по договора от правото да търси обезщетение за вреди и пропуснати ползи над уговорените размери на общо основание.

1. НЕПРЕОДОЛИМА СИЛА

Чл. 21. (1) Страните не носят отговорност за неизпълнение на задълженията си, ако неизпълнението на задълженията е предизвикано от действието на непредвидимо и непредотвратимо събитие от извънреден характер, възникнало след сключване на договора, което прави изпълнението невъзможно (форсмажорно обстоятелство, непреодолима сила). Страната, която се позовава на форсмажорно обстоятелство, трябва да докаже причинната връзка между неизпълнението на задълженията си и непреодолимата сила.

1. Настъпването на форсмажорното обстоятелство по ал. 1 се доказва с надлежно оформен документ от компетентен държавен орган и се фиксира със съставяне и подписване на двустранен протокол.
2. Страната, която се позовава на форсмажорното обстоятелство, трябва в 3 (Три) дневен срок от настъпването му, писмено да уведоми за това другата страна. При неизпълнение на това задължение страната няма право да се позовава на форсмажорни обстоятелства.
3. Неизправната страна, която е била в забава при настъпването на непреодолимата сила, няма право да се позовава на форсмажорно обстоятелство.
4. Не е налице непреодолима сила, ако съответното обстоятелство се е случило вследствие на неположена дължима грижа от страна по този договор или ако при полагане на дължимата грижа това обстоятелство може да бъде преодоляно.
5. Докато трае непреодолимата сила, изпълнението на задълженията се спира.
6. Ако непреодолимата сила продължи повече от 100 (Сто) дни и няма признаци за скорошното й преустановяване, Възложителят има право да прекрати договора едностранно като писмено уведоми другата страна. Ако непреодолимата сила трае толкова, че Изпълнителят вече няма интерес от изпълнението той има право да прекрати договора едностранно като писмено уведоми другата страна.
7. ИЗМЕНЕНИЕ И ПРЕКРАТЯВАНЕ НА ДОГОВОРА

Чл. 22. Изменение на този договор се допуска само в случаите, регламентирани в ЗОП. Изменението на договора се извършва по взаимно съгласие с подписване на двустранен анекс между страните.

Чл. 23. (1) Този договор се прекратява:

1. с изпълнение на задълженията на страните по него;
2. по взаимно писмено съгласие между страните, изразено чрез подписване на двустранно споразумение;
3. при настъпване на обективна невъзможност за изпълнение на задълженията;
4. едностранно от Възложителя с писмено уведомление до Изпълнителя, когато той бъде обявен в неплатежоспособност или бъде открита процедура за обявяването му в несъстоятелност или ликвидация;
5. едностранно от Възложителя с писмено уведомление до Изпълнителя, ако той е в забава с повече от 30 (Тридесет) дни, без да е уведомил писмено Възложителя за причините за забавата;
6. едностранно от Изпълнителя с писмено уведомление до Възложителя, ако той е в забава с повече от 30 (Тридесет) дни или изисква промени в проекта, представляващи нарушение на действащите нормативни актове.
7. Прекратяването на договора по ал. 1, т. 4-6 има действие от датата, следваща датата на получаване на уведомлението.
8. Ако обективната невъзможност за изпълнение по ал. 1, т. 3 е настъпила, след като част от възложената работа е била изпълнена и тя може да бъде полезна на Възложителя, Изпълнителят има право на съответна част от възнаграждението.

Чл. 24. (1) Всяка от страните може да развали този договор при пълно неизпълнение, забавено, лошо или частично неизпълнение на задълженията на другата страна с писмено предизвестие до нея, в което се дава допълнителен подходящ срок за изпълнение.

1. Ако Изпълнителят е в забава за изпълнение на задължения по този договор с повече от 20 (Двадесет) дни, Възложителят има право да развали договора, без да дава допълнителен срок за изпълнение.
2. Развалянето по ал. 1 и 2 се извършва е едностранно писмено уведомление до другата страна.
3. ЗАКЛЮЧИТЕЛНИ РАЗПОРЕДБИ

Чл. 25. (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

(2) Правилото по предходната алинея не се прилага по отношение на задължителната информация, която Възложителят следва да публикува съобразно реда, предвиден в Закона за обществените поръчки и Правилника за неговото прилагане.

Чл. 26. (1) Всички уведомления между страните, които ще бъдат отправяни по този договор са валидни, ако са извършени в писмен вид на български език и са предадени на упълномощено лице срещу подпис или са изпратени по факс или с препоръчана поща с обратна разписка на следния адрес:

**за Възложителя:** **Община Шабла, гр. Шабла, ул. „Равно поле“ № 35, п. к. 9680, email:** [***obshtina@ob-shabla.org***](mailto:obshtina@ob-shabla.org)**, тел. 05743/41-45**

**за Изпълнителя: „Веков Дизайн“ ЕООД, с адрес: ул. “Иларион Макариополски“ № 10, ап. 17, гр. Варна, тел: 0888 828 296; факс: 052 303 224; e-mail: vekov\_architect@yaho.com**

1. Всяка страна по този договор е длъжна в 3-дневен срок от промяна на адреса/факса по ал. 1 да уведоми другата за настъпилата промяна и да посочи новия си адрес/факс за кореспонденция.
2. Ако страната по договора не изпълни задълженията си по ал. 2 се счита, че уведомленията по ал. 1 са връчени редовно.

Чл. 27. Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие с подписване на двустранно споразумение. Ако между страните не бъде постигнато споразумение, спорът се отнася за решаване пред компетентен съд.

Чл. 28. За неуредените въпроси в този договор се прилага законодателството на Република България.

Чл. 29. Неразделна част от този договор е Офертата на Изпълнителя:

Настоящият договор, се състави и се подписа в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ, всеки със силата на оригинал.

**ВЪЗЛОЖИТЕЛ: ИЗПЪЛНИТЕЛ:**

**МАРИЯН ЖЕЧЕВ**

**КМЕТ НА ОБЩИНА ШАБЛА**

**АНИ ХАРАЛАМБИЕВА**

**НАЧАЛНИК ОТДЕЛ „СЧЕТОВОДСТВО“**